7 Rings

"7 Rings" (digayakan kesemuanya dalam huruf kecil), adalah sebuah lagu yang dirakam oleh penyanyi Amerika Ariana Grande untuk album studio kelimanya, Thank U, Next (2019). Lagu tersebut ditulis oleh Grande, Kaydence, Njomza Vitia, Tayla Parx dan Victoria Monét bersama-sama dengan penerbitnya Tommy Brown, Charles Anderson dan Michael Foster, dengan sisipan "My Favorite Thing" oleh Rodgers dan Hammerstein. Ia dilancarkan oleh Republic Records pada 18 Januari 2019, sebagai single kedua daripada album tersebut. Video muzik, yang diarahkan oleh Hannah Lux Davis, mengiringi pelancarannya pada hari yang sama. Satu adun semula yang menampilkan penyanyi rap Amerika 2 Chainz telah dilancarkan pada 1 Februari 2019. 

"7 Rings" memulakan penampilan sulungnya dengan memperoleh kedudukan pertama di Billboard Hot 100. Lagu tersebut menjadi single nombor satu kedua Grande, di mana ia berada di kedudukan tersebut untuk 8 minggu secara tidak berturut-turut, menjadi single nombor satunya yang paling lama sehingga kini. Lagu itu juga mendahului carta di beberapa negara lain termasuk Australia, Kanada, Republik Czech, Estonia, Finland, Greece, Hungary, Iceland, Ireland, Israel, Malaysia, New Zealand, Norway, Portugal, Singapura, Slovakia, Sweden, Switzerland dan United Kingdom, serta mencapai kedudukan 10 teratas di Austria, Belgium, Denmark, Perancis, Jerman, Itali, Lubnan, Mexico, Belanda dan Sepanyol.

Latar belakang dan pelancaran 
Grande menunjukkan sedikit sedutan runut di dalam video muzik untuk "Thank U, Next" (Terima Kasih, Seterusnya), di mana beberapa saat pertama instrumental digunakan dalam turutan pembukaan, dan plat nombor kereta yang dipandu olehnya memaparkan perkataan "7 RINGS". Sehari selepas video tersebut dilancarkan, Grande mengesahkan kewujudan "7 Rings" dan mendedahkan detik yang mengilhamkannya di Twitter. 

Penyanyi menyifatkan lagu itu sebagai "sebuah lagu persahabatan", kemudian menyiarkan karya seni single tersebut di Instagram bersama tarikh pelancarannya, 18 Januari.

Senarai runut 

 Muat turun digital 

 "7 Rings" - 2:58 

 Muat turun digital – Adun semula

 "7 Rings (Remix)" menampilkan 2 Chainz - 2:58 

 Vinil 7-inci – kaset 

 "7 Rings" (Eksplisit) - 2:58 
 "7 Rings" (Disunting) - 2:58

Tenaga kerja 
Kredit dipadankan daripada Tidal. 
 Ariana Grande – penyanyi
 Victoria Monét – penyanyi vokal latar belakang, penerbit vokal
 Tayla Parx – penyanyi vokal latar belakang
 Charles Anderson – penerbit, pengaturcara
 Michael Foster – penerbit, pengaturcara
 Tommy Brown – penerbit, pengaturcara
 Billy Hickey – jurutera
 Brendan Morawski – jurutera
 John Hanes – jurutera adun
 Sean Klein – pembantu jurutera rakaman
 Serban Ghenea – pengadun
 2 Chainz – penyanyi yang ditampilkan 
 Finis "KY" White – pengadun vokal 
 Ronnie "CHICO" DiCicco - pengadun semula

Sejarah pelancaran

Rujukan 

Single 2019
Lagu Ariana Grande
Single nombor satu di Malaysia